b'\n_START_ARTICLE_\nElena Pavel\n_START_PARAGRAPH_\nElena Pavel (n\xc4\x83scut\xc4\x83 S\xc3\xaerbu) (n. 1 iunie 1915, satul Samoilovca, \xc3\xaen prezent Rudi, raionul Soroca - d. 1 august 1943, Ploie\xc8\x99ti) a fost o militant\xc4\x83 comunist\xc4\x83 rom\xc3\xa2n\xc4\x83. A activat \xc3\xaen U.T.C. \xc8\x99i Ajutorul Ro\xc8\x99u. A fost \xc3\xaentemni\xc8\x9bat\xc4\x83 la Dumbr\xc4\x83veni (1936-1939) \xc8\x99i la V\xc4\x83c\xc4\x83re\xc8\x99ti (1942-1943)._NEWLINE_\xc3\x8en 1934, Elena Pavel a aderat la Uniunea Tineretului Comunist din Rom\xc3\xa2nia. \xc3\x8en 1936 ea a fost condamnat\xc4\x83 la 4 ani de \xc3\xaenchisoare pentru organizarea demonstra\xc8\x9biei studen\xc8\x9be\xc8\x99ti antifasciste de la Universitatea din Ia\xc8\x99i. A devenit membru al Partidului Comunist din Rom\xc3\xa2nia \xc3\xaen 1939._NEWLINE_Chiar \xc3\xaenainte \xc8\x99i \xc3\xaen timpul celui de-al Doilea R\xc4\x83zboi Mondial a lucrat \xc3\xaen organiza\xc8\x9bia Ajutorul Ro\xc8\x99u. \xc3\x8en septembrie 1942 a fost condamnat\xc4\x83 la moarte, dar sentin\xc8\x9ba a fost comutat\xc4\x83 ulterior \xc3\xaen cea de 25 de ani de \xc3\xaenchisoare. A murit \xc3\xaen \xc3\xaenchisoare \xc3\xaen timpul unui bombardament american asupra rafin\xc4\x83riilor germane de la Ploie\xc8\x99ti._NEWLINE_\xc3\x8en perioada 1948-1964, satul Lumini\xc8\x9ba din jude\xc8\x9bul Tulcea a purtat numele de Elena Pavel.'